# Упутство за часовник

## Увод

### Програмче часовника

Приказује програмче часовника.

Програмче „Часовник“ приказује датум и време, и када се кликне на њега, приказује календар. Часовник можете прилагодити да показује секунде или 12 или 24 часовни часовник.

### Да додате часовник на панел

Одрадите следеће кораке:

1. Кликните десним тастером миша на панел.

2. Изаберите Додај на панел.

3. Померите на доле списак ставки у прозорчету „Додај на панел“, затим изаберите „Часовник“.

4. Кликните Додај.

## Употреба

### Да прикажете календар

Кликните на програмче да отворите мали календар који показује текући месец. Да га затворите, кликните поново на део програмчета који је на панелу.

Можете да измените месец приказан у календару кликом на стрелице које се налазе са обе стране текста месеца и године.

Два пута кликните на дан у календару да покренете „Еволуцију“ програм групе.

### Да уметнете датум и време у програм

Програмче „Часовник“ добија време са системског часовника.

Да уметнете датум или време из програмчета „Часовник“ у порграм, урадите следеће:

1. Десни клик на програмче „Часовник“.

2. Изаберите једну од следећих ставки изборника из искачућег изборника програмчета:

   - Умножи време

   - Умножи датум

3. Покажите на место у вашем програму где желите да уметнете ставку.

4. Изаберите „Уређивање Убаци“ или средњи клик да уметнете ставку.

## Поставке часовника

Да подесите „Часовник“, десни клик на програмче, затим изаберите „Поставке“. Биће вам приказано прозорче са три картице за измену поставки за „Опште“, „Места“ или „Временске прилике“.

### Опште поставке

Формат часовника

- Изаберите једну од следећих могућности:

  - 12 часовни

    Приказује време у запису ПрП/ПоП.

    Ова опција се не приказује ако ваш језик сесије не користи дванаесточасовни сат.

  - 24 часовни

    Приказује време у 00:00—24:00 запису.

Прикажи датум

- Изаберите ову опцију да прикажете датум у програмчету.

Прикажи секунде

- Изаберите ову опцију да прикажете секунде у програмчету.

Прикажи бројеве седмица у календару

- Изаберите ову опцију да прикажете бројеве седмица у календару.

Прикажи временске прилике

- Изаберите ову опцију да прикажете тренутну временску прогнозу за ваше место. Време ће бити приказано као иконица за сунчано, облачно, кишовито или друго.

Прикажи температуру

- Изаберите ову опцију да прикажете температуру за ваше место.

### Поставке места

Места

- Можете додати једно или више места и њихово локално време да би било приказано у Часовнику. Да додате место:

  - Притисните „Додај“

  - Почните да уписујете назив града, области или државе и појавиће се падајући списак са предлозима. Изаберите одговарајуће поклапање а уноси „Временска зона“, „Географска ширина“, и „Географска дужина“ биће самостално попуњени.

### Поставке времена

Временске прилике

- Можете да прикажете јединицу температуре у једној од следећих опција из падајућег списка:

  - F (Фаренхајти)

  - C (Целзијуси)

  - K (Келвини)

  - „Основно“ – Основни приказ за ваш регион.

Јединица брзине ветра

- Можете да прикажете јединицу брзине у једној од следећих опција из падајућег списка:

  - Бофортова скала

  - Чворови

  - м/Ч (миља на час)

  - km/h (километара на час)

  - m/s (метара у секунди)

  - „Основно“ – Основни приказ за ваш регион.

### Да подесите датум и време на систему

Да подесите датум и време на систему које приказује програмче „Часовник“, урадите следеће:

1. Притисните дугме „Подешавање времена“ у прозорчету поставки.

2. Користите прозорче „Датум и време“ да подесите датум и време.

3. Притисните дугме „Подеси системско време“, тада ће прозорче „mate-polkit“-а да вам затражи администраторску лозинку. Упишите лозинку и притисните дугме „Потврди идентитет“.