# Manual del peix

## Introducció

### Miniaplicació Peix

Mostra la miniaplicació del peix.

La miniaplicació del Peix mostra un peix animat al tauler. Podeu personalitzar el nom del peix i el programa que s'executa quan es fa clic al peix del tauler. Per defecte, el programa que s'executa quan es fa clic al peix és Fortune, el qual mostra generalment un missatge aleatori còmic a partir d'una base de dades de cites.

Podeu personalitzar la imatge que es mostra i l'ordre que s'executa quan es fa clic.

### Com afegir el peix a un tauler

Realitzeu els passos següents:

1. Feu clic dret al tauler.

2. Trieu Afegeix al tauler.

3. Desplaceu-vos cap avall per la llista d'elements del diàleg Afegeix al tauler, i seleccioneu Peix.

4. Feu clic a Afegeix.

## Utilització

Feu clic a la miniaplicació per mostrar el diàleg El peix Wanda. El diàleg mostra típicament una galeta de la fortuna. Podeu configurar la miniaplicació per especificar l'ordre que voleu executar quan feu clic a la miniaplicació. Consulteu fish-settings per obtenir més informació.

## Preferències

Per configurar el Peix, feu clic dret a la miniaplicació del Peix, després seleccioneu Preferències.

Nom del peix

- Utilitzeu aquest quadre de text per especificar el nom del peix.

Ordre a executar quan es fa clic

- Per defecte, el Peix executa l'ordre `fortune` quan feu clic a la miniaplicació. Utilitzeu aquest quadre de text per especificar una ordre alternativa a executar.

Fitxer

- Utilitzeu aquest camp per seleccionar la imatge que es mostrarà a la miniaplicació. Podeu seleccionar una imatge subministrada amb la miniaplicació o una imatge personal.

Fotogrames en l'animació

- Utilitzeu aquest quadre de selecció per especificar el nombre de fotogrames de l'animació.

Pausa per fotograma

- Utilitzeu aquest quadre de selecció per especificar la pausa en segons entre cada fotograma de l'animació.

Gira en els taulers verticals

- Seleccioneu aquesta opció per girar la imatge de la miniaplicació quan afegiu la miniaplicació a un tauler vertical.